सेंटर भी अंबाला, करनाल और यमुनानगर जैसे शहरों में दिए गए हैं। रेवाड़ी से इन शहरों की दूरी 210 से 300 किलोमीटर तक है। जबकि महेंद्रगढ़ जिला के अभ्यर्थियों के सेंटर भी वहां थे। वहां से यह दूरी 55 किलोमीटर और बढ़ जाती है। भीड़ भाड़ के चलते बहुत से अभ्यर्थी तो ट्रेन में चढ़ ही नहीं पाए। ज्यादातर सेंटर के लिए रात 8.15 बजे जाने वाली पूजा एक्सप्रेस और रात 8.30 बजे चलने वाली जयपुर-चंडीगढ़ इंटरसिटी ही सही समय पर थी। मगर इन ट्रेनों में खचाखच भीड़ भरी हुई थी। पहले से रिजर्वेशन कराने वाले लोग तक ट्रेन में नहीं चढ़ पाए। रेलवे द्वारा अतिरिक्त कोच नहीं लगाना और अतिरिक्त ट्रेन नहीं चलाया जाना भी लोगों को खूब अखरा।